30/05/2022 | Administración LocalMunicipal
Bergondo
Urbanismo
Aprobación definitiva da modificación puntual sexta, precisión de condicións de ordenación, das NNSS do Concello de Bergondo

Mediante Orde da Consellería de Medio Ambente, Territorio e Vivenda de data 22 de decembro de 2021, aprobase definitivamente a Modificación Puntual sexta das Normas Subsidiarias de Planeamento, Precisión das Condicións de Ordenación, de conformidade cos artigos 60 e seguintes da Lei 2/2016, do solo de Galicia. Así mesmo, faise constar que dito acordo de aprobación definitiva foi publicado no Diario Oficial de Galicia número 8 do 13 de xaneiro de 2022 e remitido un exemplar desta Modificación Puntual a Consellería de Medio Ambiente, Territorio e Vivenda o 22 de abril de 2022. De conformidade co disposto nos artigos 82 e 88.4 da Lei 2/2016, do 10 de febreiro do solo de Galicia e artigo 70 da Lei 7/1985, do 2 de abril, reguladora das bases de réxime local, o Concello e Bergondo deberá publicar no BOP a normativa e ordenanzas da modificación puntual, unha vez inscrita no Rexistro de Planeamento Urbanístico de Galicia, aos efectos da súa entrada en vigor. En cumprimento do anterior, procedese a súa publicación de conformidade co artigo 88.3 da Lei 2/2016 do solo de Galicia. A normativa da Modificación Puntual sexta das Normas Subsidiarias de Planeamento do Concello de Bergondo é a seguinte: 1. O obxectivo xeral da Modificación Puntual das Normas Subsidiarias do Concello de Bergondo é a de adaptar a redacción do articulado da normativa para dar resposta a unha serie de inconcrecións, indefinicións e/ou omisións que impiden un normal funcionamento da lexislación en vigor, de xeito que se facilite a labor do persoal xurídico e dos técnicos municipais. A presente Modificación afecta a aqueles terreos incluídos en solo urbano, urbanizable e de núcleo rural afectados polos artigos que se modifican no presente documento.1 A Modificación Puntual entrará en vigor unha vez que téndose cumprido o disposto no artigo 82 da Lei 2/2016 do solo de Galicia, transcorra o prazo de 15 días hábiles a partir da publicación das Normas Urbanísticas no Boletín Oficial da Provincia de acordo co estipulado no artigo 65.2 da Lei 7/1985 Reguladora das Bases Locais e a Lei 5/1997 da Administración Local de Galicia.2 A súa vixencia será indefinida, mentres non se modifique ao amparo das disposicións da lexislación vixente.1 A presente modificación puntual redactouse conforme ao ordenamento legal vixente. As referencias á LSG deben entenderse feitas á Lei do solo de Galicia, aprobada pola Lei 2/2016, do 10 de febreiro.2 A Modificación das Normas Subsidiaria, estará ó abeiro das Directrices de Ordenación do Territorio. Decreto 19/2011, do 10 de febreiro, pola que se aproban definitivamente as directrices de Ordenación do Territorio de Galicia.3 Os Particulares, ao igual que a Administración, quedarán obrigados ao cumprimento das disposicións contidas na Modificación Puntual e en especial nesta Normativa, de tal xeito que calquera actuación ou intervención de carácter provisional ou definitiva sobre o territorio municipal, sexa de iniciativa pública ou privada, deberá axustarse á mesma.1 A tramitación do planeamento de desenvolvemento da Modificación Puntual das NNSS rexerase polo disposto nos artigos 65 a 76 LSG.2 En canto á aprobación definitiva, de acordo ao artigo 61 da LSG, correspóndelle á persoa titular da consellaría competente en materia de urbanismo por ser unha modificación puntual das normas subsidiarias dun concello de menos de 50.000 habitantes.3 De acordo ao artigo 94.1 da LSG, a execución dos Plans de ordenación urbanística, e as súas modificacións, correspóndelles aos municipios.4 Os particulares poderán participar na execución do planeamento a través dos procedementos previstos pola LSG, segundo o artigo 94.2 1 En materia de ruído. Terase en conta o contido dos mapas de ruído que afectan ao Concello de Bergondo, accesibles na páxina web SICAWEB do Ministerio de Medio Ambiente, no seguinte link http:// sicaweb. cedex. é/mapas-consulta-fase2. php, e os publicados polo Ministerio de Fomento na seguinte dirección: http:// egra. ce- dex. é/MER SEGUNDA/ ESTRADAS/ASTURIAS-CANTABRIA-GALICIA/Planos/Por-UME/15_ACo- runa/15-N6. pdf. Para a execución de obras e instalacións, colindantes coas estradas da Deputación provincial, autonómicas, ou do Estado, será requisito previo ao outorgamento da licenza municipal a realización dos estudos necesarios para a determinación dos niveis sonoros esperables, así como para o establecemento das limitacións á edificabilidade ou da obrigatoriedade de dispor dos medios de protección acústica necesarios, en caso de superar os umbrais recomendados, segundo o establecido na normativa estatal básica en materia de ruído ou na normativa autonómica de desenvolvemento, ou aqueloutra que as substitúa.2 Servidume aeronáuticas: Parte do termino municipal de Bergondo atópase incluído nas Zonas de Servidumes aeronáuticas correspondentes ao Aeroporto da Coruña. Terase en conta o contido do plano de Servidumes aeronáuticas de Aeroporto da Coruña, que representa as liñas de nivel das superficies limitadoras das Servidumes Aeronáuticas que afectan ao Concello de Bergondo, e que determinan as alturas (respecto ao nivel do mar) que non debe sobrepasar ningunha construción (incluídos todos os seus elementos como antenas, pararraios, chemineas, equipos de aire acondicionado, caixas de ascensores, carteis, remates decorativos, etc), modificacións do terreo ou obxecto fixo (postes, antenas, aeroxeradores incluídas as súas palas, carteis etc,) así como o gálibo de viario ou vía férrea. Plano que se inclúe nos planos de ordenación das Normas Subsidiarias de Planeamento, coa numeración 0-1C Normativa sectorial de aplicación. Servidumes aeronáuticas.3 Protección de costas. Calquera actuación deberá garantir o cumprimento da Lei 22/1988, de Costas, A lei 2/2013, de 29 de maio, de protección e uso do litoral e de modificación da Lei 22/1988, de 28 de xullo de Costas, e o RD 876/2014, de 10 de outubro, polo que se aproba o Regulamento Xeral de Costas. En caso de discordancia ente os planos das NNSS, cos planos de deslinde aprobados pola administración do Estado, relativos ao dominio publico marítimo terrestre (DPMT) a ribeira do mar, servidumes de protección e de transito, prevalecerán estes últimos.4 En materia de espazos naturais protexidos e valores naturais, os proxectos e actuacións urbanísticas que se desenvolvan no Concello deberán atender á seguinte lexislación: 4. a Decreto 37/2014, do 27 marzo, polo que se declaran zonas especiais de conservación os lugares de importancia comunitaria de Galicia e se aproba o Plan director da Rede Natura 2000 de Galicia, que reflicte no seu alcance que: “Este plan prevalecerá sobre calquera outro instrumento de ordenación territorial ou física. As disposicións establecidas no presente plan constituirán un límite para os devanditos instrumentos, non podendo alteralas ou modificalas, e aplicaranse, en todo caso, prevalecendo sobre os instrumentos de ordenación preexistentes”. 4. b Lei 5/2019, do 2 de agosto e Lei 42/2007, do 13 de decembro, ao se atopar o Concello dentro dos límites da Reserva da Biosfera “Mariñas Coruñesas e Terras do Mandeo”. 4. c Deberá terse en conta o Atlas de hábitats naturais e seminaturais de España (2005), no que se localizan no ámbito do Concello de Bergondo unha serie de teselas de interese comunitario e/ou prioritario.4. d No que respecta ás árbores senlleiras, deberá estarse ao Decreto 67/2007, do 22 de marzo, polo que se regula o Catálogo galego de árbores senlleiras.4. e O taxón (Emberiza schoeniclus L. subsp. Lusitanica Steinbacher, está cualificado como en perigo de extinción no Catálogo Galega de Especies Ameazadas, polo que debe terse en conta o que dita o artigo 6 do Decreto 75/2013, do 10 de maio, polo que se aproba Plan de Recuperación da subespecie lusitanica da escribenta das canaveiras. A Modificación Puntual componse dos seguintes documentos: I MEMORIA DE INFORMACIÓN II MEMORIA XUSTIFICATIVA III PLANOS DE ORDENACIÓN IV NORMAS URBANÍSTICAS 1 Segundo a súa idoneidade clasifícanse os usos como: 1. a Uso maioritario ou principal: uso permitido que dispón de maior superficie edificable computada en metros cadrados de teito.1. b Uso compatible: aqueles usos permitidos que as normas considera que, en determinada proporción, poden substituílo o principal sen que este perda o seu carácter, é dicir, que siga a contar coa maior superficie edificable.2 Segundo a súa función urbanística defínense os seguintes usos maioritarios ou principais coas súas categorías: a) Residencial - Unifamiliar - Colectivo - Protexido Englóbanse neste uso aqueles que se denominan dentro dos artigos das presentes normas como: “vivenda unifamiliar, plurifamiliar, vivenda para gardas y residenciais en todas las plantas” b Terciario e servizos - Comercial - Oficinas - Recreativo - Hoteleiro Incluíndo os denominados coma “comerciais, terciarios, usos vinculados a hostaleira como cafés, bares, restaurantes e discotecas; usos vinculados o aloxamento, como hoteis, moteis e instalacións anexas complementarias. c Industria e almacén - Produtivo - Almacenaxe - Loxístico Inclúense dentro de este uso, os denominados nas Normas coma usos industriais, almacenamento (depósitos, garda e distribución de produtos), así coma talleres compatibles con vivenda. d Dotacional de equipamentos - Sanitario-asistencial - Educativo - Cívico-Culturais - Deportivos - Administrativo-institucional - Servizos públicos - Dotacional múltiple Defínense dentro deste uso, aqueles equipamentos e dotacións de carácter público ou privado citados e aqueles descritos nas Normas como: asistencial, gardarías, sanatorios, culturais, equipamentos, equipamentos comunitarios, (de litoral, escolar deportivo, socio-cultural); así coma o socio-cultural e equipamentos deportivos. Onde di: “ De acuerdo con el art.21 de la Ley 11/1985 de 22 de Agosto, de adaptación de la del Suelo a Galicia, las Normas Subsidiarias Municipales, establecerán los usos prohibidos y deberán reglamentar las condiciones de las edificaciones que han de ser congruentes con las características de las existentes en el núcleo”, pasará a dicir: “As Normas Subsidiarias Municipais establecerán os usos e condicións da edificación nas distintas ordenanzas, prevalecendo non obstante en todo caso o disposto nos artigos 24, 25 e 26 da LSG e no Decreto 29/2010, do 4 de marzo, de Normas de habitabilidade de vivendas de Galicia ou lexislación concordante que as substitúa.”. “As edificacións tradicionais existentes regularanse segundo o disposto no artigo 40 da LSG. Para a medición das alturas seguirase o criterio indicado no artigo 95 das presentes Normas Subsidiarias de Planeamento. Terase en conta o cumprimento da lexislación sectorial de aplicación, de acordo ao disposto no artigo 92.2 da LSG ou lexislación concordante que o substitúa” Onde di: “Los aspectos sinalados acompañan, por tanto, a las ordenanzas que a continuación se establecen.” pasará a dicir: “Os aspectos sinalados acompañan, polo tanto, ás ordenanzas que a continuación se establecen. En todo caso, para ditas ordenanzas, prevalecerá o disposto no Decreto 29/2010, do 4 de marzo, de Normas de habitabilidade de vivendas de Galicia ou lexislación que o substitúa.” Onde di: “As alturas tomaranse na vertical do punto medio da liña de fachada dende a rasante do terreo ata a parte interior do último forxado. Nas rúas con pendente graduarase a edificación de xeito que non se supere a altura fixada. A gradación realizarase en función da pendente da rúa.” Pasará a dicir: “As alturas na ordenanza residencial extensiva, tipo 1 e tipo 2, equipamentos en núcleo rural, tomaranse na vertical do punto medio da liña de fachada dende a rasante natural do terreo ata a cornixa de xeito que non supere en calquera punto da edificación un 20% da altura máxima permitida, por razóns xustificadas de pendente natural do terreo. Na ordenanza residencial intensiva en ordenación aberta, turístico-hoteleira, equipamentos en núcleo urbano, ou zonas con ordenación detallada polo planeamento de desenvolvemento as alturas tomaranse na vertical do punto medio da liña de fachada dende a rasante da beirarrúa ata a cornixa Nas rúas con pendente grada- rase a edificación de xeito que non se supere a altura fixada. A gradación realizarase en función da pendente da rúa.” O seu enunciado quedara así: “O fronte mínimo de parcela a vía pública, será de 6 metros nos núcleos rurais e 8 metros nos núcleos urbanos, salvo a ordenación a través de Estudios de Detalle en parcelas > o = 3.000 m2, que será de 10 metros, sen prexuízo do determinado no artigo 117 das presentes Normas Subsidiarias de Planeamento, que se mantén. As disposicións sobre fronte mínimo non afectan a regulación sobre fronte mínimo na ordenanza de edificación residencial acaroada, contida no artigo 67, que se mantén, así coma o fronte mínimo contemplado nas ordenanzas reguladoras do Polígono industrial de Bergondo, que tamén se manteñen. Onde di: “Este tipo de ordenación permite coma uso característico, en cada parcela individual, o de vivenda unifamiliar en seus diversos tipos. Permitiranse, así mesmo, as instalacións de carácter asistencial, gardarías, sanatorios, etc., e culturais ben existentes o de nova implantación, sempre que se garanta o illamento de ruídos, así coma o acceso e aparcamento de vehículos rodados”. Pasará a dicir: “Este tipo de ordenación permite coma uso maioritario, en cada parcela individual, o de vivenda unifamiliar nos seus diversos tipos. Serán usos compatibles ou complementarios, aqueles definidos no artigo 20 bis das presentes normas, englobados nos usos terciarios, excepto aquelas actividades que requiran na edificación unha sala de ventas superior aos 500 m² e aquelas que non garantan o illamento de ruídos ou unha accesibilidade inclusiva. Así mesmo, considéranse permitidos ou compatibles todos os dotacionais, en especial de equipamentos de carácter público ou privado”. Os proxectos que desenvolvan a incorporación do uso terciario e dotacional de equipamentos, deberán aportar un estudo detallado da incidencia no ámbito no que se insiran, da mobilidade, integración ambiental e paisaxística e aumento de emisións e produción de residuos, garantindo que a súa incorporación é compatible e que conta coas medidas correctoras necesarias derivadas da súa implantación.” Onde di: “CAPÍTULO 4. Zona residencial intensiva. Vivenda plurifamilar.” Pasará a dicir: “CAPÍTULO 4. Zona residencial intensiva. Vivenda colectiva” Onde di: “Plantéase unicamente no núcleo de Guísamo na zona así definida no plano de usos pormenorizados, así coma nas Unidades de Actuación que especificamente se planeen e que se desenvolvan mediante a edificación entre medianeiras”. A edificación disponse alienada ao viario, configurando quinteiros onde coexisten edificios de pisos con vivendas unifamiliares.” Pasará a dicir: “Ordenase no núcleo de Guísamo na zona así definida no plano de usos pormenorizados, así coma nas Unidades de Actuación, ou Plans Especiais que especificamente se planeen e que se desenvolvan mediante a edificación entre medianeiras. A edificación disponse aliñada ao viario, configurando quinteiros onde coexisten vivenda colectiva con vivendas unifamiliares.” Onde di: 3.- Altura e número de plantas. Establécese en baixo e dúas plantas. Cunha altura máxima de 9 m. A altura mínima das plantas será de 2,50 m“ Pasará a dicir: 3.- Altura e numero de plantas. “Establécense en baixo e dúas plantas altas. Cunha altura máxima de 10,50 m“ Onde di: “Admítense os residenciais en tódalas plantas, así coma usos comerciais, terciarios, equipamentos e talleres compatibles con vivenda na planta baixa”; Pasará a dicir: “Admítense os usos residenciais colectivos e unifamiliares en todas as plantas, así coma os usos definidos no artigo 20 bis das presentes normas, englobados nos usos terciario e equipamentos (de carácter público ou privado), e as industriais de almacén, pequenos talleres e artesanais compatibles co uso residencial excepto aquelas actividades que non garantan o axeitado illamento de ruídos, acceso axeitado, ou suficiencia de aparcamento de vehículos rodados, alén dos requirimentos esixidos pola normativa sectorial de aplicación da propia actividade. Onde di: “Na zona delimitada no núcleo de Guísamo, e referida no Capitulo anterior, poderase así mesmo adoptar a tipoloxía de ordenación aberta. O uso das edificacións e tanto o unifamiliar coma, nalgún casos, o plurifamiliar.” Pasará a dicir: “Na zona delimitada no núcleo de Guísamo, e definida no artigo 116, poderase así mesmo adoptar a tipoloxía de ordenación aberta mediante a tramitación dun estudio de detalle. O uso será o expresado no artigo 118 das presentes normas para a Zona residencial intensiva.” Onde di: “Comprende aquelas pezas de solo urbano adicadas a esta actividade e que as N. S. M., manteñen no seu uso ao ser compatibles con vivendas.” Pasará a dicir: Comprende aquelas pezas de solo urbano adicadas a este uso e que as NSP. manteñen. Admítense coma usos permitidos os seguintes, referidos ao artigo 20 bis: Uso principal: Industriais e almacén Usos complementarios: a Residencial unicamente aquelas xa existentes. Usos compatibles: a Terciario e servizos b Dotacional de equipamentos, públicos o privados Usos prohibidos: os demais Así mesmo, establece as características da parcelación e zonificación para os Plans Parciais Industriais que se redacten sobre o solo urbanizable ou apto para urbanizar. Os proxectos e plans que se elaboren conterán unha análise pormenorizada da súa incidencia na ordenación vixente, para determinar si se trata de actuacións de dotación que impliquen a consideración de parcelas correspondentes coma solo urbano non consolidado. Neste caso, procederase á delimitación do polígono correspondente. Recolle así mesmo, o Polígono Industrial promovido polo SEPES e cuxas ordenanzas se recollen integramente. Os proxectos que desenvolvan a incorporación do uso terciario e dotacional de equipamentos, deberán aportar un estudo detallado da incidencia no ámbito no que se insiran, da mobilidade, integración ambiental e paisaxística e aumento de emisións e produción de residuos, garantindo que a súa incorporación é compatible e que conta coas medidas correctoras necesarias derivadas da súa implantación.” Onde di: “3. Os de equipamento socio-cultural e deportivo, consecuencia do desenvolvemento do Plan parcial.” Pasará a dicir: “Condicións para a redacción de Plans Parciais. “3. O uso dotacional de equipamentos así coma usos terciarios consecuencia do desenvolvemento do Plan parcial. En todo caso os proxectos e plans que se elaboren para a transformación destes terreos, deberán conter unha análise pormenorizada da súa incidencia na ordenación vixente, para determinar se se trata de actuacións de dotación que impliquen a consideración de parcelas correspondentes coma solo urbano non consolidado. Nese caso, procederase á delimitación do polígono correspondente”. Onde di: “Os edificios e instalacións existentes con anterioridade a aprobación definitiva de estas normas e que resultaren desconformes coa mesma, serán calificados coma fora de ordenación. Estes edificios fora de ordenación quedarán sometidos ao réxime previsto no art.137 do vixente texto refundido da Lei sobre Réxime do solo e ordenación urbana, e non poderán realizarse en eles obras de consolidación, aumento de volume, modernización ou incremento do seu valor de expropiación, pero si, pequenas reparacións que exixa a hixiene, ornato e conservación do inmoble.” Pasará a dicir: “1. Os edificios, construcións e instalacións existentes con anterioridade á aprobación definitiva de estas normas e que resultasen desconformes coa mesma, por estar afectadas por viario, zonas verdes, espazos libres, dotacións e equipamentos públicos, quedarán incursos no réxime de fora de orde- nación. Nestas construcións solo poderán realizarse obras de conservación e as necesarias para o mantemento do uso preexistente, tal e como determina o artigo 90.1 da Lei 2/2016 do lo de Galicia e o artigo 205 do RLSG, ou norma que o substitúa. Non poderán levarse a cabo obras que afecten á estrutura do edificio ou construción, tales coma cambio de cuberta ou reforzo de muros de cerramento, nin actuacións que impliquen consolidación edificatoria. Para a realización de obras en edificios, construcións e instalacións fora de ordenación, será necesaria a expresa renuncia da persoa propietaria ao incremento do valor expropiatorio. Coa solicitude de licenza de obras, deberá achegarse anexo fotográfico do estado inicial dos inmobles. Os edificios, construcións e instalacións, pertencentes ao patrimonio cultural, erixidos con anterioridade a aprobación definitiva do planeamento urbanístico que resulten incompatibles coas súas determinacións por estaren afectadas por viais, zonas verdes, espazos libres dotacións e equipamentos públicos ou ben aqueles que non sexan completamente compatibles con súas determinacións, con independencia da ordenación que lles afecte, individualizados nas presentes normas, ou outros instrumentos de ordenación, así coma o seu entorno de protección e zona de amortecemento, deberan ser protexidos e conservados con pleno cumprimento do indicado na Lei 5/2016 de 4 de maio do patrimonio cultural de Galicia, e no capitulo V do titulo I da Lei 1/2019, do 22 de abril, de rehabilitación e rexeneración e renovación urbana de Galicia, ou instrumentos que as substitúa, sen prexuízo de que os engadidos que presenten que os desvirtúen queden nalgunha das dous situacións xurídicas indicadas, ben por incompatibilidade total ou parcial“ 2.- Edificacións residenciais non plenamente compatibles coas determinacións do planeamento: 2a) As edificacións con uso residencial erixidas con anterioridade á entrada en vigor da Lei 19/1975 de 2 de maio de reforma da Lei sobre réxime de solo e ordenación urbana, en solo coa categoría de solo urbano, se considerarán “Edificacións existentes non plenamente compatibles coas ordenanzas”, aos efectos do contido do artigo 90.2 da LSG ou normativa que o substitúa“ Estas edificacións, poderán ser destinadas a usos residenciais, terciarios, ou produtivos, actividades turísticas ou artesanais e a pequenos talleres e equipamentos. Previa obtención do titulo habilitante municipal de natureza urbanística, e sen necesidade de cumprir os parámetros urbanísticos de aplicación salvo o límite de altura, permitirase a súa rehabilitación e reconstrución e, por razóns xustificadas, a súa ampliación incluso en volume independente, sen superar o 50 % do volume orixinario da edificación. En calquera caso, haberán de manterse as características esenciais do edificio, do lugar e tipoloxía orixinaria.2b) As edificacións residenciais executadas en solo urbano ou de núcleo rural, ao amparo de licenza urbanística, posteriores a entrada en vigor da Lei 19/1975 de 2 de maio de reforma da Lei sobre réxime do solo e ordenación urbana, poderán manter o uso autorizado, e efectuar os cambios de uso que se axusten á ordenanza que resulte de aplicación, obras de conservación e reestruturación ata o 100 % da superficie edificada. Poderanse realizar obras de ampliación, incluso en volume independente sen superar o 50% do volume orixinal, permitido pola ordenanza de aplicación. As edificacións, instalacións e peches preexistentes nas zonas de afección das estradas de titularidade supramunicipal, atenderán ás limitacións establecidas pola lexislación sectorial vixente en materia de estradas.2c) Nas edificacións de uso residencial, sen título habilitante ou non adaptadas ao mesmo, poderanse realizar obras de conservación e as necesarias para o mantemento do uso preexistente, debendo renunciar expresamente as persoas propietarias ao incremento do valor expropiatorio, non pudendo modificarse o uso das mesmas nin proceder a súa ampliación.3.- Edificacións de uso industrial non adaptadas ao planeamento 3a) Nas edificacións de uso industrial ou terciario existentes en solo coa clasificación de núcleo rural, non adaptadas ao planeamento, posteriores á entrada en vigor da Lei 19/1975, de 2 de maio, de reforma da Lei sobre o réxime do solo e ordenación urbana, poderanse realizar obras de conservación e as necesarias para o mantemento do uso preexistente, reestruturación ata un 100% para a implantación dos usos permitidos así coma as obras e cambios de uso que se axusten á ordenanza que resulte de aplicación. Excepcionalmente, permitiranse ampliacións de ata o 20% da superficie construída.3b) Nas edificacións de uso industrial ou terciario, existentes en solo urbano, non adaptadas ao planeamento, poderanse realizar obras de conservación e as necesarias para o mantemento do uso preexistente, reestruturación ata o 100% para a implantación dos usos permitidos, así como as obras e cambios de uso que se axusten á ordenanza que resulte de aplicación. Excepcionalmente, permitiranse ampliacións de ata o 20% da superficie construída, por causas xustificadas de accesibilidade, ou cumprimento da normativa de habitabilidade. Na enumeración dos planos de ordenación, inclúese: I-19 Normativa sectorial de aplicación. Servidumes aeronáuticas. Recollendo a Orde de aprobación definitiva do 22 de 12 do 2021, a Modificación puntual nº6 das Normas subsidiarias de Planeamento Municipais de Bergondo, para a precisión das Condicións de Ordenación, este artigo non sofre modificacións. Onde di: “A altura máxima da edificación medida dende a rasante da vía á que de fronte a parcela ou dende a rasante natural do terreo segundo as características viarias, ata a cara inferior da cornixa no punto medio da correspondente fachada da edificación. I.6m II.6m“ Pasará a dicir: “A altura máxima da edificación medida dende a rasante da vía á que de fronte a parcela ou dende a rasante natural do terreo segundo as características viarias, ata a cornixa no punto medio da correspondente fachada da edificación. I.7,5 m II.7,5 m Bergondo, a 20 de maio de 2022. A alcaldesa, Alejandra Pérez Máquez